দীর্ঘ অশান্তি পর্বে ঝাড়গ্রাম-সহ গোটা জঙ্গলমহলেই পর্যটকদের আনাগোনা কমে যায়। শীতের মরসুমেও হোটেলগুলো ফাঁকা পড়ে থাকত। সব মিলিয়ে মুখ থুবড়ে পড়ে পর্যটন শিল্প। অথচ, দীর্ঘ দিন ধরে শাল-জঙ্গল ঘেরা নিসর্গের জন্য বাঙালির ছুটি কাটানোর আদর্শ জায়গা ছিল ঝাড়গ্রাম। প্রচুর মানুষ ঝাড়গ্রাম শহর ও তার আশপাশে আসতেন। শীতের রোদ্দুর গায়ে মেখে সুবজের মাঝে ঘুরে বেড়ানোর আনন্দই ছিল আলাদা। পর্যটকদের যথেষ্ট আনাগোনা থাকায় হোটেল ব্যবসায়ীরাও যথেষ্ট লাভ করতেন।